  Виталий Пронин Россилэн чемпионатаз вормиз Алина ЗагитоваКылем арня пумын Санкт-Петербург городын ортчиз фигурной катаниея Россилэн чемпионатэз. Отчы пыриськизы Удмуртиысь Алина Загитова но Елизавета Туктамышева. Коньки вылын чебер эктыны быгатэменыз шумпоттӥз Алина Загитова. Котькинлэсь трос, 233, 59, очко люказ но вормисе потӥз. 2-тӥ но 3-тӥ интые потӥзы Мария Сотскава (221,76) но Алёна Косторная (216,57). Е. Туктамышева 7-тӥ луиз. Россилэн чемпионатаз вормон басьтыса, Удмуртиысь спортсменкалэн луонлыкез вань Олимпиадае шедьыны. Жаляса верано, Россиысь спортсменъёс отчы пыриськыны быгатозы Россилэн флагезтэк.  